cyanic-selkie/wikianc huggingface dataset:
Juha Karastie
Juha Raimo ”Juppe” Karastie (s. 1956) on Leevi and the Leavings -yhtyeessä soittanut muusikko. Hän soitti yhtyeessä muiden muassa bassoa, banjoa, mandoliinia, oboeta ja kitaraa ja toimi taustalaulajana. Karastie tuli Leavingsiin vuonna 1979. Aluksi hänen oli määrä vain toimia avustavana muusikkona, mutta hän jäi sittemmin yhtyeeseen pysyvästi. Karastie oli ennen Leavings-uraansa soittanut Labyrinth-nimisessä yhtyeessä yhdessä Gösta Sundqvistin kanssa.
Deimos (mytologia)
Deimos ( ’kauhu’) on kreikkalaisessa mytologiassa pakokauhun ja sotien sekasorron ilmentymä. Deimos on Areen ja Afroditen poika. Hän ja hänen veljensä Fobos seurasivat isäänsä taisteluun, samoin kuin Areen naispuolinen seuralainen Enyo. Deimoksen roomalainen vastine on Fuga.
Horsens
Horsens on Tanskassa Keski-Jyllannin alueella sijaitsevan Horsensin kunnan keskustaajama. Vuoden 2012 alussa taajamassa oli 54 450 asukasta.
Lieksan vaakuna
Vaakunan selitys kuuluu ”punaisessa kentässä tyvestä nouseva käsijousella ampuva mies, karvalakki päässä, kirves vyöllä; kaikki hopeaa”. Vaakunan on suunnitellut Olof Eriksson, ja se vahvistettiin käyttöön 20. huhtikuuta 1953.
Ähtärin junaturma
Sotilasjuna oli niin sanottu aavejuna, joka oli aikataulujen ulkopuolella. Salaisena pidetty juna kuului Suomen ja Saksan väliseen joukkojen ja materiaalin järjestelysopimukseen, joka oli voimassa syksystä 1940 lähtien. Onnettomuutta epäiltiin myös sabotaasiksi sen tapahtumisen jälkeen, eikä tapaturmaa uutisoitu.
Tapahtuma ja pelastustoimet
Suomalainen topparoikka oli korjaamassa rataa Sappion rautatiesillalta Ähtäriin päin. Saksalainen sotilasjuna ajoi korjattavalle rataosuudelle ilman ennakkoon ilmoitettua aikataulua. Se oli viemässä lomalle meneviä saksalaissotilaita Hangon satamaan. Topparoikka oli irrottanut toisen raiteen pölkkyjä, kun junan äänet alkoivat kuulua. Mitään ei enää ollut tehtävissä, ja juna suistui radalta kohtalokkain seurauksin. 26 saksalaista sotilasta kuoli heti, kun taas 22 sai vaikeita vammoja ja 53 lieviä.
Eva O
Sooloura
Oltuaan 14 vuotta kristitty ja julkaistuaan 3 kristillissävyistä albumia, huhujen mukaan Eva alkoi kääntyä pois uskostaan. Kesäkuussa 2007 julkaistussa saksalaisessa Deathrock-lehdessä kirjoittaja Philip Henken kertoo artikkelissa "The Story of O", että "kun kysyin hänen (Evan) kristinuskoon kääntymisestään, hän kertoo jättäneensä uudestisyntyneen kristityn taustansa taakseen." Eva kertoo tuossa artikkelissa:
Woke
Etymologia
Woke on Yhdysvaltain afroamerikkalaisen väestön käyttämä slangisana verbin wake ’herätä’ partisiippimuodosta awake. Woke on suomeksi sananmukaisesti ’herännyt’ tai ’hereillä oleva’.
Termi woke esiintyi jo 1930-luvulla Yhdysvaltain afrikkalaisamerikkalaisessa englannissa. Vuonna 1938 blueslaulaja Leadbelly käytti sanaa kappaleessaan ”Scottsboro Boys”, joka kertoi tapauksesta, jossa yhdeksää afroamerikkalaista poikaa syytettiin kahden valkoisen naisen raiskaamisesta. 1900-luvun puoliväliin mennessä sana alkoi tarkoittaa mustan väestön keskuudessa tietoista, valveutunutta henkilöä.
Sanan käyttö 2010-luvulla
pienois|[[Black Lives Matter -mielenosoitus Kanadassa 2020.]] 2010-luvun lopulla yhdysvaltalainen konservatiivinen oikeisto alkoi käyttää woke-sanaa halventavassa merkityksessä. ”Konservatiivisessa etelän baptistien yhteisössäni käsitteestä on tullut haukkumasana, jota käytetään kaikista jotka ovat huolissaan oikeudenmukaisuudesta ja rasismista”, yhdysvaltalainen teologi kommentoi Vox-lehdelle vuonna 2020.
Woke kielteisessä merkityksessä
Vuonna 2021 woke-sana oli yhdysvaltalaisessa poliittisessa julkisuudessa ensisijaisesti halventava ilmaisu. Woke yhdistettiin cancel-kulttuuriin, jossa yksilö voidaan väärän mielipiteen vuoksi painostaa pois työpaikaltaan tai sulkea puhetilaisuudesta. Entinen presidentti Donald Trump sanoi Fox Newsin haastattelussa vuonna 2021, että Joe Bidenin hallinto ”tuhoaa Yhdysvallat wokella”. Vuoden 2021 kyselyssä 79 prosenttia demokraateista kannatti Black Lives Matter -liikkeen ilmaisemia ajatuksia, mutta republikaaneista vain 16 prosenttia. Republikaanien johtaja senaatissa Mitch McConnell varoitti vuonna 2022 yrityksiä sekaantumasta politiikkaan, kun ne tekevät sen ”wokeismin” nimissä. Taustalla oli eräiden suuryritysten arvostelu republikaanien ajamaa äänestysoikeutta rajoittavaa lainsäädäntöä kohtaan. Republikaanien Steve Bannon arvosti Venäjän presidentti Vladimir Putinia vuonna 2022 ”anti-wokena” johtajana. Yhdysvaltain demokraattisessa puolueessa monet toimijat näkivät ”wokeness”-ilmiön ongelmana, kuten puhetapoihin liittyvät ylilyönnit. Esimerkiksi demokraattisessa puolueessa yleistä latinx-käsitteen käyttämistä latinoväestöstä on pidetty teennäisenä. Jotkut demokraatit vaativat, että kulttuurisen keskustelun ei tulisi viedä huomiota taloudesta.
Woke-sana eurooppalaisessa keskustelussa
Tutkija Evan Smithin mukaan Britanniassa woke-sanaa on käytetty kuvaamaan laajaa kirjoa ajatuksia ja liikkeitä, jotka ajavat yhteiskunnallista oikeudenmukaisuutta, esimerkiksi antirasismia, intersektionaalista feminismiä, transssukupuolisten oikeuksia tai brittiläisen imperiumin historian kriittistä tarkastelua. Useat konservatiivipuolueen edustajat sekä iltapäivälehdet arvostelivat kulttuurilaitoksia ja tutkijoita, jotka olivat ottaneet esille esimerkiksi entisen pääministerin Winston Churchillin näkemykset roduista. Myös yleisradioyhtiö BBC:n ohjelmat saivat osakseen arvostelua ja poliitikot puhuivat rahoituksen katkaisemisesta. Politiikan asiantuntijoiden mukaan taustalla vaikutti äänestäjien saaminen takaisin Brexitin jälkeisessä tilanteessa, jossa monet olivat siirtyneet äänestämään työväenpuoluetta. Joidenkin mukaan kannat toimivat konservatiiveja vastaan tilanteessa, jossa kansakunta on muuttunut arvoiltaan ja etnisyyksiltään entistä moninaisemmaksi.
Vastauksia arvosteluun
Woke-sanan laajentunut merkitys julkisuudessa on herättänyt arvostelua. Afroamerikkalaisten tilanteeseen liittynyt sana muuttui internet-ilmiöksi. Tämän myötä sanan alkuperäinen merkitys on arvostelijoiden mukaan kadotettu. Sanan muuttamista haukkumasanaksi on tarkasteltu mustien kulttuurin hyväksikäyttönä ja afroamerikkalaisten vastaisuutena.
Suomutu
Ulkonäkö ja koko
Suomutu muistuttaa nuorta mutua muuten, paitsi että sillä ei ole suuria läikkiä kyljissä. Laji kasvaa tavallisesti 5-9 senttimetrin mittaiseksi, korkeimmillaan 12 senttimetrin mittaiseksi.
TB-veljeskunta
TB-veljeskunta on pohjoismainen kunnallisvirkamiesten yhteisö, joka perustettiin vuonna 1928. Se toimii myös Suomessa, jossa sen jäsenlooseihin kuuluu vuonna 1950 perustettu Helsingin TB – Helsingfors TB.
Vuonna 2007 järjestöön alettiin hyväksyä jäseniksi myös naisia.
Olbia (Egypti)
Olbia, myöhemmin Arsinoe , oli kaupunki muinaisessa Egyptissä. Se sijaitsi Punaisenmeren rannalla, Strabonin mukaan Filoteran ja Myos Hormoksen välissä. Sen tarkkaa sijaintia ei tunneta.
Kaupungista tiedetään vain vähän. Myöhemmän nimensä se sai hellenistisellä kaudella, kun se nimettiin todennäköisesti kuningatar Arsinoe II:n mukaan. Agatharkhideen mukaan kaupungin lähellä oli kuumia lähteitä.
Deimos
Nimiä Phobos ja Deimos kuille esitti ensimmäisenä Henry Madan (1838–1901). Deimos on nimetty kreikkalaisen mytologian Deimoksen mukaan. Deimos tarkoittaa kauhua, Phobos taas pelkoa.
Kuun luonne
Deimos on aurinkokuntamme tunnettujen kuiden pienimmästä päästä; vasta äskettäin on ulkoplaneetoilta löydetty sitäkin pienempiä kuita. Se koostuu tummasta pintamateriaalista, samanlaisesta kuin mitä esiintyy uloimmalla asteroidivyöhykkeellä. Deimoksen onkin epäilty olevan Marsin kiertoradalle vangiksi jäänyt Jupiterin radaltaan siirtämä asteroidi. Luultavimmin se koostuu kiven ja jään sekoituksesta.
Deimoksen kiertorata
Koska Deimoksen kiertorata on lähellä Marsia ja sen inklinaatio (kaltevuus) on pieni, kuuta ei voi nähdä Marsin pinnalta 82,6°:ää suuremmilta leveysasteilta. Siitä huolimatta, että Deimos kiertää Marsia hyvin lähellä, se ei ole Marsin pinnalta katsottuna sen kirkkaampi kuin Venus Maan pinnalta.
Kahdeksankulmio
thumb|120px|Säännöllinen kahdeksankulmio thumb|120px|Kahdeksankulmion muotoinen "Pakollinen pysähtyminen" -[[liikennemerkki, arkikielessä STOP-merkki]] thumb|right|200px|Kahdeksankulmio moskeijan kattokruununa. Kahdeksankulmio eli oktagoni on monikulmio, jossa on kahdeksan kulmaa ja sivua. Kahdeksankulmion kulmien summa on 1080 astetta. Säännöllisen kahdeksankulmion kaikki sivut ovat yhtä pitkiä ja sen jokainen kulma on 135 astetta.
Helluntaiherätys Venäjällä
Historia
Helluntaiherätys saavutti Venäjän vuonna 1911, jolloin liike voitti Suomen suuriruhtinaskunnassa ensimmäiset käännynnäiset. Jo seuraavana vuonna Pietarissa ilmestynyt lehti varoitti uudesta opista. Venäjällä ensimmäiset helluntaisaarnaajat voittivat käännynnäisiä nimenomaa evankelisten kristittyjen ja baptistien joukosta. Ennen ensimmäistä maailmansotaa, tsaarin vallan vuosina, ei helluntailaisuus juurikaan levinnyt Venäjällä. Helluntailaisuus joutui sekä valtiovallan että ortodoksisen kirkon vainoamaksi ja sen levittäjiä odotti karkoitus Siperiaan.
Aasianmutakala
Koko ja ulkonäkö
Aasianmutakala kasvaa noin 30 cm pitkäksi. Se on rakenteeltaan pitkulainen ja sillä on pienet viikset. Kalan väritys vaihtelee paljon erilaisista ruskeansävyistä albiinoihin. Sukupuolet erottaa helpoiten rintaevien perusteella. Naarailla on pienemmät pyöreämmät evät ja koirailla on isommat kolmionmalliset evät joiden ensimmäinen ruoto on paksuuntunut.
Kahdeksankulmioluku
Kahdeksankulmioluku saa nimensä siitä, että sen osoittamasta määrästä pisteitä voidaan muodostaa kahdeksankulmion muotoinen kuvio. Kahdeksankulmioluku on yksi monikulmioluvuista.
Touhunuoliainen
Touhunuoliainen (Botia rostrata) on aasialainen kalalaji, jota pidetään myös akvaarioissa sukulaistensa tiikerinuoliaisen ja verkkonuoliaisen tapaan. Touhunuoliaisia elää luonnossa Intian ja Bangladeshin vuoristopuroissa.
Preussin herrainhuone
thumb|240px|Preussin herrainhuone 1900-luvun alussa. Preussin herrainhuone oli Preussin kaksikamarisen parlamentin ylähuone vuosina 1855–1918. Vuosina 1850–1855 ylähuoneen nimi oli ensimmäinen kamari. Ylähuone perustettiin, kun maan oma perustuslaki astui voimaan 31. tammikuuta 1850. Herrainhuoneeksi ylähuone muuttui kuninkaan määräyksestä vuonna 1855, eikä sen jäseniä enää valittu vaaleilla. Herrainhuoneen esikuvana oli Ison-Britannian House of Lords. Alahuone oli nimeltään Preussin edustajainhuone. Ylähuone kokoontui osoitteessa Leipziger Straße 3; samassa rakennuksessa toimii nykyisin Saksan liittoneuvosto.
Herrainhuone lakkautettiin vuonna 1918, kun Saksa oli hävinnyt ensimmäisen maailmansodan.
Graalin malja
Historia
Graalin tarinan juuret ovat kelttiläisessä mytologiassa, jossa esiintyy ihmeitätekeviä ja nuorentavia astioita. Symbolin taustalla on myös klassisia myyttejä, arabialaista runoutta, suufilaisia opetuksia, kristillistä ikonografiaa ja alkemistisia oppeja.
Vuoden 1190 tienoilla ranskalainen Robert de Boron julkaisi trilogiansa ensimmäisen osan Joosef Arimatialainen. Hän oli ilmeisesti käyttänyt aineistonaan apokryfisiä Nikodemuksen evankeliumia ja Pilatuksen tekoja, jotka käsittelivät Joosefin vaiheita. Tällöin Graal yhdistettiin jo viimeisellä ehtoollisella käytettyyn maljaan ja astiaan, johon Kristuksesta vuotanut veri oli otettu talteen.
Graalin malja taiteessa ja viihteessä
Graalin malja on esillä tietokonepeleissä Gabriel Knight 3: Blood of the Sacred, Blood of the Damned ja Broken Sword: The Shadow of the Templars (julkaistu Yhdysvalloissa nimellä Circle of Blood).
Sepänmäki
Sepänmäen kerrostaloalueen talot ovat kaupungin vuokrataloja, ja ne kunnostettiin perusteellisesti 1990-luvun keskivaiheilla.
Pesäkallio
Pesäkallio on Lahdessa oleva yksityiseen omistukseen kuuluva Natura-luonnonsuojelualue, joka on rauhoitettu vuonna 1989. Pesäkalliolla sijaitsee myös tanssilava. Tanssilavalla järjestetään tansseja sisätiloissa talvisin. Kesäisin tanssilavan läheisyydessä on kesäteatteri, jonne Karirannan kesäteatteria vastaava toiminta on siirretty Pikku-Vesijärveltä.
Työ
Etätyö
Etätyössä työntekijä ei tee työtä työpaikalla, vaan esimerkiksi kotona tai työnantajan järjestämässä työhuoneessa tyypillisesti tietokoneyhteyden varassa. Etätyötä saatetaan tehdä osa-aikaisesti, vaikkapa yhtenä päivänä viikossa, ja olla muulloin työpaikalla.
Tarvittaessa työhön kutsuttava eli työvoimareservi
Tällaisen työsopimuksen mukaan työntekijä saapuu työhön ”tarvittaessa” tai ”kutsuttaessa”. Vähimmäis- tai enimmäistyöaikaa ei ole sovittu. Sopimus voi olla kestoltaan voimassa toistaiseksi, joita töitä tekeviä kutsutaan usein nimellä ”vakituinen ekstra” tai mikäli sopimus on määräaikainen, puhutaan ”varsinaisista ekstroista”. Tarvittaessa työhön kutsuttavia työntekijöitä on etenkin kaupan alalla sekä majoitus- ja ravitsemisalalla.
Terveysvaikutukset
Myös seisomatyö lisää terveysriskejä, minkä vuoksi seisomista pitäisi tauottaa kävelyllä, joka katkaisee seisomisen haitallisia vaikutuksia.
Fyysisesti raskaat työt suositellaan lisäksi aikataulutettavaksi siten, että raskaimmat työvaiheet suoritettaisiin vasta kello yhdentoista jälkeen. Tämä ehkäisisi selkäsairauksia, koska välilevyt vaurioituvat sitä helpommin, mitä vähemmän aikaa on kulunut heräämisestä.
Fyysinen kuormitus
Työnkuvan sisältämän raskaiden taakkojen nostelun ja kantamisen, lapioinnin, lumenluonnin ja takovien liikkeiden on havaittu korreloivan lisääntyneen kuolleisuuden kanssa suomalaisilla miehillä. Vuonna 2019 julkaistussa tutkimuksessa havaittiin, että sillä miesten neljänneksellä, jonka työ sisälsi eniten tällaisia toimintoja, oli 54 prosenttia suurempi kuolleisuus ja 70 prosenttia suurempi sydän- ja verisuonitautikuolleisuus, kuin vähiten kyseisiä toimintoja sisältäneiden miesten ryhmällä. Kyseiseen kvartaaliin kuuluvien harjoittamissa ammateissa esiintyi vähintään 44 prosentilla työntekijöistä joitain edellä mainituista toiminnoista. Koulutuserojen mahdollinen vaikutus oli vakioitu pois tuloksista, mutta ei tuloerojen, vaikka raskaimpia töitä tekevien miesten palkkataso oli 35 prosenttia pienempi kuin kevyimpiä töitä tekevien. Osa terveyseroista saattoi johtua myös siitä, että fyysisesti kevyiden töiden tekijöillä on keskimääräistä terveemmät elintavat. Raskasta työtä tekevät altistuvat työssään lisäksi keskivertoa selvästi enemmän esimerkiksi kemikaalien kaltaisille terveysriskeille. Lisäksi on huomioitava se, että sairaimmat ja pahiten vammautuneet joutuivat lopettamaan (alalla) työskentelyn jo ennen kuin ehtivät saavuttaa tutkimuksessa vaaditun iän.
Henkinen kuormitus
Noin puolet suomalaisista palkansaajista kokee työnsä henkisesti kuormittavaksi. Heikot vaikutusmahdollisuudet omaan työhön, työorganisaation päätöksentekokulttuurin koettu epäoikeudenmukaisuus, työntekijöihin ja työtahtiin kohdistuvat ylisuuret tai ristiriitaiset vaatimukset, työn yksitoikkoisuus, työpaikkakiusaaminen, matala ammattiasema ja elintaso sekä vaaditun työpanoksen ja siitä maksettavan korvauksen välinen epäsuhta, työsuhteen epävarmuus ja muu työperäinen stressi lisäävät työstä aiheutuvaa psykososiaalista kuormitusta.
Steve Lukather
Steven Lee Lukather (nyk. Steve Lukather, lempinimeltään Luke, s. 21. lokakuuta 1957 Los Angeles, Kalifornia, Yhdysvallat) on yhdysvaltalainen muusikko, joka tunnetaan parhaiten rockyhtye Totosta. Lukather on kitaristi ja laulaja, minkä lisäksi hän säveltää, tuottaa ja sovittaa kappaleita. Hänen soittoaan voi kuulla yli 1 500 albumilla. Lukatherin soolotuotantoon kuuluu seitsemän albumia, joista viimeisin, Transition julkaistiin tammikuussa 2013.
1980-luku
thumb|Steve Lukather Toton maailmankiertueella [[Alankomaat|Alankomaissa syyskuussa 1982.]] Vuosi 1982 osoittautui Toton ja Lukatherin uran kaupallisesti menestyksekkäimmäksi. Lukather, Paich, Jeff ja Steve Porcaro osallistuivat merkittävästi Michael Jacksonin albumin Thriller tekemiseen, josta tuli yksi maailman myydyimmistä albumeista. Lukather vaikutti albumilla kappaleissa ”The Girl Is Mine”, ”Beat It” ja ”Human Nature”. Hän soittaa rytmikitaraa kappaleessa ”Beat It” Eddie Van Halenin soittaessa kitarasoolon. Toton rumpali Jeff Porcaro soitti rumpuja katkenneen äänitysnauhan vuoksi menetetyn sykronisoinnin myötä jälkikäteen niin tarkasti livenä, että ”Beat It” saatiin julkaisukuntoon. Lukatherin kertoman mukaan Jackson itse soitti alun perin monta kertaa eräänä aamuna Lukatheria soittamaan albumille, mutta hän piti soittajaa pilasoittajana ja katkaisi linjan. Lopulta tuottaja Quincy Jones soitti ja vahvisti asian. Toton oma albumi Toto IV myi platinaa. Vuotta myöhemmin yhtye sai kuusi kultaista gramofonia Grammy Awardseissa albumin johdosta ja Lukather sai Grammyn parhaasta rhythm and blues -kappaleesta ”Turn Your Love Around” yhdessä Jay Graydonin ja Bill Champlinin kanssa.
Beyond
Beyond alternative rock -yhtye Dinosaur Jr.:n kahdeksas studioalbumi, joka julkaistiin 1. toukokuuta 2007. Albumi on yhtyeen ensimmäinen alkuperäiskokoonpanolla nauhoitettu albumi sitten vuoden 1988.
Nauhoitus
Albumi nauhoitettiin syys- ja joululukuun välillä vuonna 2006. Studiona toimi kitaristi J Mascisin omistama Bisquiteen studios Amherstin kaupungissa Massachusettsin osavaltiossa Yhdysvalloissa. Albumilla soittaa Dinosaur jr.:n alkuperäinen kokoonpano, johon kuuluvat J Mascis (kitara ja laulu), Lou Barlow (basso) ja Murph (rummut). Albumi on ensimmäinen kyseisellä kokoonpanolla nauhoitettu albumi sitten vuoden 1988.
Fabian Lysell
Seuraura
WHL-joukkue Vancouver Giants varasi Lysellin 30. pelaajana CHL:n varaustilaisuudessa 2020. Hän kuitenkin aloitti kauden 2020–2021 Frölundan J20-junioreissa, kunnes marraskuussa Lysell siirtyi Luleå HF:n SHL-joukkueeseen. Hän teki SHL-debyyttinsä vain 17-vuotiaana 8. joulukuuta 2020 Rögle BK:ta vastaan. Lysell sai ottelussa jääaikaa 6.25 minuuttia ja hän keräsi teholukeman –1. SHL-uransa avausmaalin Lysell teki seitsemännessä ottelussaan 7. tammikuuta 2021 vieraissa Frölunda HC:tä vastaan. Samassa kuussa hän teki Luulajan kanssa kevääseen 2023 asti ulottuvan jatkosopimuksen. Kaikkiaan Lysell pelasi SHL:ssä kauden aikana 26 runkosarjaottelua tehopistein 2+1=3.
Boston Bruins varasi Lysellin ensimmäisellä kierroksella 21. pelaajana NHL:n varaustilaisuudessa 2021. Hän teki jo elokuussa seuran kanssa kolmivuotisen tulokassopimuksen. Lysellin kausipalkka NHL:n puolella on 925 000 dollaria. Lysellin vahvistettiin myös lähtevän Luulajan SHL-joukkueen vahvuudesta ja siirtyvän suoraan Pohjois-Amerikkaan. Bruinsin toimitusjohtaja Don Sweeneyn mukaan seura odottaa pääsevän tekemään hänen kanssaan yhteistyötä koko kehitysprosessin ajan.
Filosofiset tietosanakirjat
Filosofiset tietosanakirjat ja sanakirjat ovat filosofiaan erikoistuneita tietoteoksia. Varsinaisia filosofiaan erikoistuneita tietosanakirjoja (ensyklopedioita) on julkaistu 1800-luvulta lähtien.
Historiaa
Varsinaiset tietosanakirjat syntyivät keskiajalla ja sisälsivät paljon myös filosofista aineistoa. Filosofia oli keskeisellä sijalla valistusajan Encyclopédiessa, jota toimittivat Denis Diderot ja Jean le Rond d'Alembert. Ensimmäisiä pelkästään filosofialle omistettuja tietosanakirjoja esittivät olevansa G. W. F. Hegelin Filosofisten tieteiden ensyklopedia (Enzyklopaedie der philosophischen Wissenschaften, 1817–30) sekä J. F. Herbartin Encyklopädie der Philosophie (1841).
Säästöpossu
Säästölipas Suomessa
Säästöporsas oli säästöpankkien ja Postipankin muovisen säästölippaan hahmo. Ne, jotka olivat säästäneet 25 markkaa ja saaneet Ahkeran Säästäjän Kunniakirja:n pääsivät jäseniksi Kultapossukerhoon ja saivat kullanvärisen muovisen säästöporsaan.
Moreeni (kirjankustantamo)
Otava osti alkuvuodesta 2015 kustantamon osake-enemmistön. Kustannustoiminta jatkuu kuitenkin samalla nimellä.
Nunzio Malasomma
Insinööriksi valmistunut Malasomma työskenteli muutaman vuoden ajan toimittajana ja perusti vuonna 1920 Luciano Dorian kanssa elokuvalle ja teatterille omistetun Fortunio-lehden. 1920-luvun alussa hän ohjasi muutamia voimamieselokuvia Italiassa ja Saksassa. Niitä paremmin menestyivät Mario Bonnardin kanssa tehdyt Matterhornin voittaja (Der Kampf ums Matterhorn) ja Pohjolan kutsu (Der Ruf des Nordens, molemmat 1928). Äänielokuvan tultua Malasomma palasi Italiaan, jossa hän ohjasi joukon suosittuja komedioita. Vuosina 1938–1939 hän työskenteli jälleen Saksassa.
Rabbe Enckell
Elämäkerta
Rabbe Enckell valmistui ylioppilaaksi Svenska normallyceumista ja opiskeli taidehistoriaa Helsingin yliopistossa sekä maalaustaidetta Marcus Collinin maalauskoulussa sekä Helsingin yliopiston piirustussalissa 1921. Hän julkaisi ensimmäisen runokokoelmansa Dikter vuonna 1923 ja järjesti seuraavana vuonna ensimmäisen taidenäyttelynsä. Vuosikymmenen lopulla hän liittyi Quosego-ryhmittymään, joka oli kiinnostunut kansainvälisistä kirjallisista ilmiöistä sekä Sigmund Freudin kehittämästä psykoanalyysista. Hän matkusteli paljon, muun muassa Ranskassa ja Italiassa. Hänen tyylinsä alkoi kehittyä 1930-luvulla kokeellisuudesta kohti klassisempaa ilmaisua. Enckellin runot käsittelivät luontoa ja ihmiskohtaloa, ja hän tarkasteli näytelmissään myös antiikin myyttejä (Orfeus ja Eurydike, 1938; Agamemnon, 1949).
Kiekonheitto
Kiekonheitto arvokilpailuissa
thumb|upright|left|Robert Garrett heittää kiekkoa Ateenassa [[Kesäolympialaiset 1896|vuoden 1896 kesäolympialaisissa.]] Kiekonheitto on kuulunut olympialaisten lajivalikoimaan ensimmäisistä nykyaikaisista olympialaisista lähtien. Naisten kiekonheitto tuli olympialaisten ohjelmaan vuonna 1928. Menestyneimpiä kiekonheittomaita ovat Yhdysvallat ja Saksa.
Maailmanennätykset
Miesten ennätys:
Tšiang Tšing-kuo
Nuoruus ja elämä Neuvostoliitossa
Tšiang Kai-šek toteutti vallankaappauksen kommunisteja vastaan Shanghaissa vuonna 1927 ja vaikka Tšing-kuon välit kommunisteihin olivatkin jo rikkoutuneet, hän kritisoi vallankaappausta. Saman vuoden syksyllä hän aloitti opinnot sotilas- ja politiikkainstituutissa Leningradissa ja osana tätä hänen oli irtisanouduttava Trotskilaisista ideoistaan. Tšiang valmistui vuonna 1930 ja palasi Moskovaan työskentelemään ensin elektroniikkatehtaalla ja sittemmin kolhoosilla lähellä kaupunkia. Lokakuussa 1932 hänet siirrettiin Uralvuorille kaivostyöhön. Tšiang sairastui ja hänen parannuttuaan hänet siirrettiin jälleen, tällä kertaa Altain aluepiirin. Hän palasi Uralvuorille vuonna 1933 ja tapasi siellä tulevan vaimonsa Faina Vakrevan (tai valkovenäjästä translitteroiden: Faina Vakravan). Vuonna 1935 he saivat pojan nimeltä Xiaowen ja seuraavana vuonna tyttären nimeltä Xiaozhang.
Taiwanissa
1960-luvun loppupuolella ja 1970-luvun alussa kommunistisen Kiinan ja Yhdysvaltojen välit lämpenivät, mikä johti poliittisiin uudistuksiin Taiwanissa. Kuomintang alkoi avautua ja asukkaiden poliittisen vaikuttamisen mahdollisuuksia alettiin lisätä. Tšiang Kai-šek nimitti Tšing-kuon maan varapääministeriksi ja hän osallistui neuvotteluihin Yhdysvaltojen kanssa. Yhdysvalloissa Tšing-kuo joutui salamurhayrityksen kohteeksi, josta hän kuitenkin selvisi ehjin nahoin. 25. lokakuuta 1971 Kiinan kommunistit saivat entisen Kiinan paikan Yhdistyneissä kansakunnissa ja kansallismieliset alkoivat pikkuhiljaa menettää diplomaattista tunnustustaan maailmalla. 26. toukokuuta 1972 Tšing-kuosta tuli Taiwanin pääministeri ja Tšiang Kai-šekin kuoltua 5. huhtikuuta 1975 hänestä tuli myös Kuomintangin keskuskomitean puheenjohtaja. Vuonna 1978 hänestä tuli maan presidentti.
Pierre Louÿs
Ura
Pierre Louÿs opiskeli pariisilaisessa École Alsacienne -oppilaitoksessa samaan aikaan kuin André Gide. Myös säveltäjä Claude Debussy kuului Louÿsin ystäväpiiriin. Hän perusti lyhytikäisiksi jääneitä kirjallisuuslehtiä, kuten La Conquen vuonna 1891. Vuonna 1894 julkaistiin Louÿsin lesboteemaisia eroottisia runoja sisältävä Les Chansons de Bilitis. Vuonna 1896 julkaistiin hänen ensimmäinen romaaninsa ja läpimurtoteoksensa Aphrodite, joka kuvaa kurtisaanien elämää muinaisessa Aleksandriassa. Louÿsin parhaana romaanina pidetään teosta La Femme et le pantin vuodelta 1898. Romaanin tapahtumapaikkana on Espanja.
Elokuvasovituksia
Romaanista La Femme et le pantin on tehty useita elokuvasovituksia, kuten La Femme et le Pantin (1929), Paholainen on nainen (1935) ja Tämä intohimon hämärä kohde (Cet obscur objet du désir, 1977). Robert Fuest ohjasi romaaniin Aphrodite löyhästi perustuvan pehmopornoa edustavan elokuvan Afrodite vuonna 1982.
Eupolis
Näytelmät
Eupoliin ja Aristofaneen välit olivat läheiset paitsi kilpakumppaneina myös toistensa jäljittelijöinä. Lopulta Kratinos syytti Aristofanesta Eupoliin plagiarisoinnista, ja myös Eupolis yhtyi syytöksiin erityisesti koskien Aristofaneen Ritareita. Erityisesti Ritareiden viimeisen parabasiksen katsotaan olevan peräisin Eupoliilta. Aristofanes vastasi Pilvissä syyttäen Eupolista Ritareiden plagiarisoinnista näytelmässä Marikas. He tekivät toisiaan kohtana myös muita hyökkäyksiä.
Le Mans Series
Autoluokat
Voitot ja mestaruudet jaetaan luokkakohtaisesti eikä yleissijoituksella ole merkitystä.
Kaukalopikaluistelu talviolympialaisissa 2006
500 m
<br style="clear:both" />
Valerio Vallifuoco
Valerio Vallifuoco on saavuttanut MM-kilpailuissa poikien sarjassa trapissa Lonatossa 2005 joukkuehopeaa, sekä Nikosiassa 2007 henkilökohtaisen maailmanmestaruuden ja joukkuepronssin.
Ylinen Alposjärvi
Maantietoa
Järvi on luodattu ja siitä on julkaistu syvyyskartat. Sen tilavuus on 24,7 miljoonaa kuutiometriä eli 0,025 kuutiokilometriä. Järven keskisyvyys on 5,7 metriä ja suurin syvyys on 18,7 metriä. Syvin kohta sijaitsee Rovaniemen edustalla. Niemen eteläpuolella on vielä yksi 16,5 metriä syvä kohta 2,5 kilometriä pitkässä yli 10 metriä syvässä syvänteessä.
Vesistösuhteet
Järven laskujoki on noin 1,7 kilometriä pitkä Välijoki, joka laskee Alaiseen Alposjärveen (850 ha). Joella on pudotusta 15,1 metriä. Vesireitti jatkuu sitten Alposjokea pitkin Miekojärveen, joka on Tengeliönjoen alkupää. Tengeliönjoki yhtyy Aavasaksalla Tornionjokeen, joka laskee Itämeren Pohjanlahdessa olevaan Perämereen.
Kristuksen kirkko (whitmeriläiset)
Kristuksen kirkko (whitmeriläiset) (engl. Church of Christ (Whitmerite)) on eräs myöhempien aikojen pyhien liikkeeseen kuulunut uskonnollinen yhteisö, joka on nyttemmin hajonnut. Yhteisö on saanut nimensä sen perustajiin kuuluneesta David Whitmeristä, joka oli eräs profeetta Joseph Smithin varhaisimmista seuraajista ja yksi Mormonin kirjan "kolmesta todistajasta". Vuonna 1834 Smith oli nimittänyt Whitmerin profeetan seuraajaksi, mikäli tämä kuolisi tai "lankeaisi pois Herrasta".
Ferriitti
Ferriitti (α-Fe) on raudan ja rautavaltaisten metalliseosten kiderakenne (tilakeskinen kuutio) tai mikrorakenteen faasi. Ferriitillä on suuri magneettinen permeabiliteetti, minkä takia sitä käytetään monissa sähkötekniikan sovelluksissa. Ferromagneettiset teräkset ja valuraudat sisältävät aina jotain ferriitin muotoa.
Perliitti on mikrorakenne, jossa esiintyy ohuina lamelleina sekä niukkahiilistä ferriittiä että runsashiilistä raudan ja hiilen muodostamaa karbidia, sementiittiä. Bainiitti ja martensiitti ovat hiiliylikylläisiä ferriitin muotoja, joita syntyy lämpökäsittelemällä sellaisia teräksiä, joiden hiilipitoisuus on niin suuri, etteivät ne normaalisti esiinny huoneenlämmössä puhtaasti ferriittisinä.
Irja Kuusla
Irja Kuusla (o.s. Digert, 26. tammikuuta 1904 Karstula – 4. heinäkuuta 1988 Helsinki) oli suomalainen näyttelijä. Irja Kuuslan aviomies oli näyttelijä Arvo Kuusla ja hänen lapsiaan ovat näyttelijä Matti Kuusla ja kuvaaja Mauno Kuusla. Kuusla oli myös tunnettu teatterinäyttelijä.
Lyngby-Taarbækin kunta
Kunnalla on tasokas amatöörisinfoniaorkesteri, jossa soittajat ovat 14–70-vuotiaita. Orkesterilla on ollut yhteistoimintaa Vantaan musiikkiopiston orkesterin kanssa. Kunta onkin ollut Vantaan kaupungin ystävyyskunta vuodesta 1951.
Pajarit
Pajari-nimitystä käytettiin myös muun muassa Unkarin ja Romanian alueella.
Kolmikanta (Outokumpu)
Maantiede
Kolmikanta koostuu itäisestä, lounaisesta ja luoteisesta altaasta. Läntisiä altaita erottaa itäisestä altaasta Mikonniemi ja Ristiniemi; toisistaan niitä erottaa Hiekkaniemi. Itäinen allas jatkuu kaakkoon Uittosalmena ja Kaivantolahtena. Etäisyys Kaivantolahden etelärannalta itäosan pohjoisrannalle on kolme kilometriä. Kolmikannan itäosassa on verraten laaja vähintään 15 metriä syvä alue, jonka sisällä on kaksi 30-metristä syvännettä. Kapea Kaivantolahti on syvä, ja järven syvin kohta sijaitsee sen keskivaiheilla. Lounainen Kuminlahti on matala, luoteisessa Lähtevänlahdessa on kymmenmetrisiä syvänteitä. Noin kahdeksasosa järvestä on vähintään 15 metriä syvä.
Pekkalan kartano
Kauppaneuvos Petter Parviainen rakennutti kartanon vuonna 1881 kesähuvilaksi. Vuonna 1914 Cederbergit ostivat kartanon. Vuonna 1920 se muuttui Oy Kaukas Ab:n konttoriksi. Joensuun kaupunki hankki alueen omistukseensa 1977.
Pekkalassa toimii Pekkalan lasten ja nuorten kuvataideoppilaitos, ja osa rakennuksista on asuinkäytössä. Alueella asuu taiteilijoita ja sitä kutsutaan "taiteilijareservaatiksi".
Lännenhopeapensas
Lännenhopeapensas (Elaeagnus commutata) on hopeapensaiden (Elaeagnus) sukuun kuuluva laji. Lajista käytetään myös nimityksiä hopeapensas ja aitokilsepensas.
Käyttö
Lännenhopeapensasta käytetään koristekasvina sen hopeanväristen lehtien takia. Lajin talvenkestävyys on hyvä ja kasvupaikkavaatimukset vähäisiä. Se menestyy hyvinkin kuivilla ja aurinkoisilla paikoilla. Laji sopii yksittäiskasviksi ja pensasryhmiin. Pensas ei tarvitse muuta hoitoa kuin liiallisten juurivesojen poistoa.
Francisco de Vitoria
Salamancan koulukunta
Salamancan yliopistoon oli muodostunut sen rehtorin, teologian ja oikeustieteen professorin, San Estebanin dominikaanilluostarin priorin, Francisco de Vitorian johtama ns. Salamancan koulukunta. Vitoriaa pidetään kansainvälisen oikeuden isänä, jonka toiminta tapahtui kymmeniä vuosia ennen hollantilaista Hugo Grotiusta. Salamancan koulukunnan kantavana voimana Vitorian jälkeen toimi dominikaani Domingo de Soto,joka oli mukana vuosien 1550–1551 Valladolidin kokouksessa, jossa Bartolomé de las Casas ja Ginés de Sepúlveda ottivat yhteen.
Aikataulusuunnittelija
Ammatti vaatii organisointikykyä ja suunnitelmallisuutta sekä liikenneympäristön tuntemusta. Aikataulusuunnittelijalla on myös vastuu työaikasopimusten noudattamisesta.
Rautatieliikenne
Rautatieliikenteessä aikataulusuunnittelijan tehtävänä on sovittaa junien kulkuajat ja suunnitella junien kohtaamiset erityisesti yksiraiteisella radalla. Rautatieympäristössä tiukat aikataulut eivät useinkaan salli myöhästymisiä, joten aikataulusuunnittelijan harteilla lepää oman alueensa liikenteen ohella usein koko rataverkon liikenteen sujuvuus. Pienetkin myöhästymiset saattavat heijastua laajalle alueelle.
Penttilän saha
Vuonna 1916 Cederbergit päättivät keskittää kaiken sahaustoiminnan uudistettavalle Penttilän sahalle ja lopettaa samalla Karsikon ja Pekkalan sahat Joensuussa. Uusi Penttilän saha otettiin käyttöön 1918, ja se oli valmistuessaan Pohjoismaiden suurin sahalaitos.
Alueella on Penttilän hovi, joka on Penttilän sahan isännöitsijän kaksikerroksinen puinen asuinrakennus vuodelta 1875.
Rádio e Televisão de Portugal
Portugalin valtio omistaa RTP:n kokonaisuudessaan, ja sitä rahoitetaan ns. audiovisuaalisten palveluiden verolla.
Kirkonkylä
Nimet ja nimitykset
Paikannimissä kirkonkylä on useissa tapauksissa ymmärretty yleisnimeksi. Tällöin kirkonkylänä olevan taajaman nimi voi kartoilla olla sama kuin kunnan. Näin on esimerkiksi Kiikalassa. Toisinaan taas kirkonkylällä ja kunnalla voi olla kokonaan eri nimi. Esimerkkejä tästä ovat muun muassa Enontekiö (Hetta), Lappajärvi (Nissi), Pornainen (Kirveskoski) ja Pyhäselkä (Hammaslahti). Vain osassa kuntia, kuten esimerkiksi Eurajoella ja Hailuodossa, esiintyy myös virallisena kylännimenä ”Kirkonkylä”.
Meukow
thumb|270px|Meukow VSOP Meukow on tunnettu konjakkimerkki. Meukowin kellarit sijaitsevat Cognacin kaupungissa Ranskassa. Konjakki valmistetaan Ugni blanc -rypälelajikkeesta. Meukow ikäännytetään perinteisissä ranskalaisissa tammitynnyreissä.
Kim Possible (hahmo)
Hahmon historia
Alun perin Kim halusi toimia lapsenvahtina saadakseen lisää viikkorahaa. Ronin ajatuksesta hän loi internetsivuston "KimPossible.com" sloganilla "teen mitä vain" mainostaakseen sivutoimeaan. Kimin suunnitelmat muuttuivat, kun eräs rikas mies jäi yhdessä myyjän kanssa turvalaserjärjestelmän keskelle. Heidän onnekseen mukana oli kannettava tietokone, jolla heidän tarkoituksenaan oli mennä "Team Impossible" -sivustolle, mutta he ajautuivat vahingossa Kimin nettisivustolle. Tämän kirjoitusvirheen myötä Kimin ura maailmanpelastajana sai alkunsa.
Flammenwerfer 35
Flammenwerfer 35 painoi noin 35,8 kiloa ja siinä oli 11,8 litran tankki polttoainetta, joka riitti noin 10 sekunnin yhtämittaiseen tulisuihkuun. Polttoaineena käytettiin bensiinin ja tervan sekoitusta, joka oli pelkkää bensiiniä painavampaa ja näin lensi kauemmaksi. Polttoaine sytytettiin aseessa olevalla vetysoihdulla.
Asetta käyttävällä sotilaalla oli yksiosainen tulenkestävä suojapuku ja suuret asbestikäsineet.
Petra (nimi)
Vuoden 2019 loppuun mennessä Suomessa on rekisteröity noin 7 100 Petra-nimen saanutta naista ja alle 25 miestä.
Gaudeamus
Sana gaudeamus on latinaa ja tarkoittaa ”iloitkaamme”.
Tosi ja elävä myöhempien aikojen pyhien Jeesuksen Kristuksen kirkko
Moniavioisuutta harjoittava yhteisö ja sen jäsenet ovat toistuvasti joutuneet vaikeuksiin Utahissa sen moniavioisuuden kieltävien lakien vuoksi. Kirkko on saanut negatiivista julkisuutta sekä joukkotiedotusvälineissä että oikeusistuimissa. Useat kirkkoon kuuluneet ovat sittemmin jättäneet sen, mukaan lukien ainakin yksin kirkon ensimmäisen presidenttikunnan jäsenistä ja kolme sen apostoleista.
Earl Boen
Ura
Boen kiinnostui näyttelemisestä 13-vuotiaana ja päätyi näyttelemään teatterissa noin kymmenen vuotta myöhemmin. Hän esiintyi ensi kerran televisiossa vuonna 1972 ja on tämän jälkeen esiintynyt lukuisissa televisiosarjoissa, elokuvissa ja mainoksissa. Boen on tehnyt myös äänirooleja 1980-luvulta lähtien animaatioihin ja videopeleihin, kuten Jetsonit, The Pirates of Dark Water, Batman, Animaaniset, Hämähäkkimies, Zorro, Metal Gear Solid 2: Sons of Liberty, X-Men Legends, Monkey Island ja Kim Possible. Hän oli vuodesta 2003 lähtien osittain eläkkeellä näyttelemisestä ja tehnyt satunnaisia rooleja.
Pirates of the Caribbean: Kuolleen miehen kirstu
Juoni
Will lähtee etsimään Jackia, ja Musta helmi löytyy Isla de Pelegostos saarelta, joka on ihmissyöjien saari, jolle Jack miehineen on rantautunut. Ihmissyöjät saavat Willin kiinni nukutettuaan hänet ensin. Jack on joutunut raakalaisten jumalaksi, ja raakalaiset aikovat polttaa hänet luullessaan, että Jack vapautuu ihmisen muodostaan. Jack pääsee pakoon mutta jää uudestaan kiinni. Samalla Will ja miehistö on roikkumassa häkeissä ja keksivät yrittää kiivetä häkin kanssa ylös. Eräs kannibaali huomaa kiipeämisen, ja toinen häkki putoaa rotkoon. Miehistön häkki pysyy. He lähtevät nopeasti kiipeämään ylös, ja Jack pääsee taas vapaaksi, koska kaikki lähtevät katsomaan häkkejä. Jackia aletaan heitellä hedelmillä, kunnes hän putoaa rotkoon. Samalla miehistö vierii alas rinnettä ja lopulta putoaa veteen. Heitä tulitetaan nuolilla, mutta he pääsevät pakoon Mustalle helmelle.
Elizabeth kahlitsee Jackin kädestä laivan mastoon kiinni ja jättää tämän laivalle. Jack yrittää päästä pakoon ja keksii kaataa kätensä päälle lyhdystä nestettä ja saa näin käsiraudat kädestään. Sitten kraken hyökkää ja sylkäisee Jackin mereen pudonneen hatun ulos. Jack laittaa sen päähänsä ja työntää miekkansa sen kitaan. Jack todennäköisesti joutuu syödyksi, ja seuraavassa osassa kraken on vienyt Jackin Davy Jonesin loukkuun, suureen hiekka-aukioon. Kirstu päätyy entisen kommodorin James Norringtonin myötä Cutler Becketille vastineeksi tämän sotilasarvon palauttamisesta. Myöhemmin Will ja kumppanit menevät Tia Dalman mökille ja päättävät pelastaa Jackin. Silloin edellisessä elokuvassa kuollut kapteeni Barbossa, Jackin ja kumppanien entinen vihollinen, ilmaantuu hengissä ja täysissä voimissaan ja kysyy mitä Mustalle Helmelle on tapahtunut.
Palkinnot
Elokuva on voittanut Oscar-palkinnon erikoistehosteista. Se oli ehdolla myös kolmeen muuhun Oscar-palkintoon: lavastukseen, äänitehosteisiin ja äänitykseen.
Koulubussi
pienoiskuva|Yhdysvaltalainen keltainen koulubussi pienoiskuva|Koulubussi [[Brasiliassa.]] Koulubussi on linja-auto, jota käytetään koulukuljetuksiin. Ensimmäinen koulubussi oli hevoskäyttöinen; sen esitteli George Shillibeer vuonna 1827 Lontoossa. Se oli suunniteltu 25 oppilaan kuljettamiseen. Sen jälkeen koulubussit ovat kehittyneet muiden linja-autojen tapaan. Koulubusseja käytetään ympäri maailman, mutta joka maassa palvelu ei ole valtion kustantama.
Eirin Maria Kvandal
Planican MM-kilpailuissa 2023 Kvandal saavutti pronssia joukkuemäessä ja sijoittui normaalimäessä 21:nneksi.
Proton Perdana
Proton Perdana on ylemmän keskiluokan neliovinen sedan, jota malesialainen Proton on valmistanut vuodesta 1994. Auton ensimmäistä sukupolvea myytiin noin 80 000 kappaletta vuosina 1995–2010. Ensimmäisen sukupolven malli oli uudelleennimetty Mitsubishi Galant, toinen sukupolvi taas perustuu Honda Accordiin. Nykyään Perdana on Malesian korkea-arvoisten virkamiesten suosiossa.
Golden Globe 2012
Paras musikaali- tai komediaelokuva: The Artist
Imperialismi
Kiihkeimmän imperialismin kausi
pienois|pysty|[[Cecil Rhodesin Kap–Kairo-rautatietä havainnollistava pilakuva. Rhodesin haaveena oli ”maalata kartta punaiseksi”. (Brittiläinen imperiumi on perinteisesti merkitty punaisella.)]] 1400- ja 1500-lukujen löytöretkien myötä eurooppalaiset valtiot alkoivat uuden ajan alussa hankkia siirtomaita Amerikasta, Intiasta ja Itä-Intiasta. Erityisesti Espanja, Portugali, Britannia, Ranska ja Alankomaat haalivat siirtomaita Amerikan rannikolta ja Länsi-Intiasta. Kolumbiaanisen vaihdon seurauksena uuden maailman lauhkean ja subtrooppisen vyöhykkeen väestö ja yhteiskunnat korvautuivat eurooppalaistaustaisella väestöllä ja heidän kulttuurillaan. Muuttoliike ei rajoittunut pelkästään ihmisiin, vaan myös muita eliölajeja siirtyi mantereelta toiselle. Luontaisten vihollisten puuttuessa tulokaslajit usein syrjäyttivät kotoperäiset lajit. Suuri vaikutus oli erityisesti taudinaiheuttajilla, joille Amerikan alkuperäisväestöllä ei ollut vastustuskykyä.
Siirtomaavallan purkautuminen
Siirtomaajärjestelmän purkautumisen myötä imperialismi on saanut uusia merkityksiä. Kolmannen maailman riippuvuus länsimaista ja monikansallisista yrityksistä nähdään usein ”uusimperialismina” tai ”uuskolonialismina”. Perinteinen poliittinen valta korvautuu näissä teorioissa taloudellisella herruudella, kehittymättömien kansantalouksien riippuvuudella ulkomaisista investoinneista.
Valtavirran käsityksiä
Encyclopædia Britannican mukaan imperialismin syille on olemassa neljä pääasiallista selitysmallia. Taloudelliset teoriat katsovat imperiumin tarjoavan emämaalle alueita, joihin se voi investoida ja viedä ylituotantoaan ja liikaväestöään. Marxilaisen tulkinnan mukaan imperialismi on kapitalismin myöhäinen vaihe ja sen väistämätön seuraus, jossa kapitalistiset taloudet kilpailevat keskenään valloittamalla käyttöönsä uusia alueita. Toinen näkökulma korostaa ihmisluonnon ja valtioiden taipumusta kilpailla keskenään ja levittää valtaansa. Toisinaan tähän liittyy kohtalonomainen ajatus ylivertaisten kansojen oikeudesta hallita heikompiaan. Kolmas teoria korostaa imperialismin tarjoamaa turvallisuutta, kuten sotilastukikohtia, raaka-aineita, kauppareittien hallintaa ja helposti puolustettavia rajoja. Neljäs argumentti perustelee imperialismia moraalisista näkökulmista ja katsoo, että sen tavoitteena on vapauttaa vieraat kansat tyranniasta ja viedä emämaan ylivertaista järjestelmää ulkomaille. Moraalisen perustelun tueksi on toisinaan esitetty lähetystyön tarpeellisuus.
Länsimaisen historiantutkimuksen valtavirta ei pidä uusimman ajan imperialismia kapitalismin tuotteena. Uudelle imperialismille oli eri maissa erilaisia syitä. Esimerkiksi Ranskassa siihen vaikutti halu palauttaa kansakunnan kunnia Ranskan–Preussin sodassa (1870–1871) kärsityn tappion jälkeen. Saksassa Otto von Bismarck käytti aluelaajennuksia oman sisäpoliittisen valtansa pönkittämiseen, kun taas Britannia halusi turvata etunsa Välimerellä ja Intiassa. Merkittäviä tekijöitä olivat myös usko kansalliseen ja rodulliseen ylivertaisuuteen sekä yleinen vallanhalu. On kuitenkin kiistanalaista, milloin ja missä jokin tietty syy oli ratkaiseva, ja koko imperialismin selittävän teorian laatiminen on osoittautunut mahdottomaksi. Jos uusien siirtomaiden hankkimista esimerkiksi perustellaan halulla turvata nykyiset omistukset, herää kysymys, miksi ensimmäinen siirtomaa hankittiin. Harry Magdoffin & Walter McDougallin (2021) mukaan imperialismi on kuin mikä tahansa historiallinen tapahtuma: pitkään jatkuneiden kehityskulkujen ja ainutlaatuisten olosuhteiden tuotos, jota koskeviin päätöksiin vaikuttavat sekä poliittiset, sotilaalliset, taloudelliset että psykologiset näkökohdat.
Aaronin sauva
Aaronin sauva päätyi hänen kuoltuaan Liitonarkkiin, jossa sitä säilytettiin. Aina kun kuninkaita kruunattiin Jerusalemin temppelissä, ylimmäinen pappi ojensi sauvan kuninkaan käteen symboloimaan sitä että tämä oli yhtä lailla pappi kuin hallitsija.
Aili Nordgren
Henkilöhistoria
Nordgrenin isä oli pienviljelijä. Hänen sisaruksiaan olivat kirjailijat Sally Salminen ja Uno Salminen sekä runoilija Runar Salminen. Heidän pikkuserkkunsa oli kirjailija Anni Blomqvist. Nordgrenin lapsia ovat kirjailija Ralf Nordgren ja säveltäjä Pehr Henrik Nordgren.
Kirjallinen tuotanto
Nordgren aloitti kirjallisen uransa runokokoelmalla Rödbränd mark (1940). Hän kirjoitti muun muassa Ahvenanmaan maatyöväen elämästä ja julkaisi myös Suomen sisällissotaa kuvaavan romaanin ...valitset myrskyn (1955).
Kymmenen riivinrautaa
Kymmenen riivinrautaa on Arto Paasilinnan vuonna 2001 ilmestynyt eroottinen farssi. Teos on julkaistu myös Esa Saarion lukemana äänikirjana.
Avanto
Avanto on jäähän tehty tai syntynyt aukko. Avannot voivat syntyä jäiden liikkuessa, sulaessa, haljetessa tai ihmisen tekemänä. Ihminen tekee avannon useimmiten pilkkimisen tai avantouinnin vuoksi. Myös laitesukeltamista harrastetaan avannon kautta.
George Michael
Wham!
Michael aloitti uransa muodostamalla yhtyeen The Executive parhaan ystävänsä, samaa Bushey Meads -koulua käyvän Andrew Ridgeleyn kanssa. Menestys alkoi kuitenkin vasta vuonna 1981, kun he perustivat yhdessä Wham!-duon. Ensimmäinen albumi Fantastic! oli menestys, ja vuoden sisällä he julkaisivat ensimmäinen singlensä "Wham Rap! (Enjoy What You Do)". Seuraava julkaisu "Young Guns (Go For It)" oli ensimmäinen monista peräkkäisistä Top-10-hiteistä Britanniassa. Sen jälkeen julkaistiin "Bad Boys", "Club Tropicana", "Wake Me Up Before You Go Go", "Freedom", "Last Christmas/Everything She Wants" ja "I'm Your Man" sekä toinen albumi Make It Big. George Michael lauloi myös alkuperäisellä Band Aid -levytyksellä ”Do They Know It's Christmas?” ja lahjoitti tuotot "Last Christmas / Everything She Wants" -singlestä hyväntekeväisyyteen. Hän lauloi taustalla David Cassidyn vuoden 1985 hitillä ”The Last Kiss”.
Soolojulkaisujen ”Careless Whisper” (1984) ja ”A Different Corner” (1986) menestyksen myötä huhut yhtyeen hajoamisesta kiihtyivät ja kesällä 1986 Wham! hajosi julkaistuaan jäähyväissinglen ”The Edge of Heaven” ja albumin sekä pidettyään loppuunmyydyn konsertin Wembleyn stadionilla.
Sooloura
Hänen musiikkityylinsä vaihteli balladeista funkahtaviin dance-kappaleisiin. 35-vuotisen uransa aikana George Michaelin levyjä myytiin yli 100 miljoonaa kappaletta.
Syvänniemi
Syvänniemi tunnetaan muun muassa Herman Saastamoisen toiminnan johdosta. Vuonna 1862 Syvänniemelle perustettiin kauppahuone Rosenius & Sesemanin omistama höyrysaha jonka omistajiksi tuilvat vuonna 1885 tapahtuneen konkurssin jälkeen kuopiolaiset liikemiehet Hallman, Möller ja Saastamoinen. Saha muutettiin 1890-luvulla lankarullatehtaaksi joka työllisti parhaimmillaan lähes 300 työntekijää. Lankarullatehdas toimi aina 1930-luvun alun pulavuosiin saakka jolloin se lopetettiin. Talvisodan aikaan entisen rullatehtaan tiloja käytettiin vankileirinä ja jatkosodan aikana tehtaan tiloissa toimi sotamateriaalin korjauspaja. Syvänniemellä toimi lisäksi järvimalmia käyttänyt Sourun ruukki vuosina 1868–1908 jolloin se lakkautettiin kannattamattomana. Saastamoinen omisti Syvänniemellä myös suuren maatilan.
Bill Archer
Archer opiskeli St. Thomas High Schoolissa, Ricen yliopistossa ja Texasin yliopistossa Austinissa. Hän on Korean sodan veteraani ja varsinaiselta ammatiltaan lakimies. Hän aloitti poliittisen uransa 1950-luvulla Hunters Creek Villagen valtuustossa ja pormestarina pro tempore. Hän istui Texasin edustajainhuoneessa kaksi kautta vuosina 1967–1971.
De Mysteriis Dom Sathanas
Taustaa
Rikollisuudet eivät kuitenkaan jääneet vain suunnittelun tasolle: Euronymousin ja Vikernesin välit huononivat jo ennen De Mysteriis Dom Sathanasin julkaisua. Necrobutcher arveli myöhemmin, että jatkuvasti vihamiehilleen tappouhkauksia lähettänyt Euronymous olisi uhkaillut myös Varg Vikernesiä. Vikernes itse väittää samaa: hänen mukaansa Euronymouksen aikomuksena oli sitoa hänet puuhun, kiduttaa hänet kuoliaaksi ja videoida koko tapahtuma. Joka tapauksessa Vikernes päätti toimia ensin ja murhasi Euronymouksen 10. elokuuta 1993. Blackthorn tuomittiin murhan avunannosta.
Tyyli
Tyylillisesti De Mysteriis Dom Sathanasin musiikki on melko teknistä, ja toisin kuin monien muiden black metal -albumien, sen tuotanto on melko tasokasta. Vaikka kappaleet perustuvatkin suurelta osin kitarariffeihin, Euronymous suosi tarkoituksella melodioita ja tunnelmia tavanomaisen kitara- ja rumpupainotteisen paahtamisen sijaan. Euronymouksen mukaan yhtye oli nähnyt todella paljon vaivaa albumin tekemiseen, käyttänyt siihen paljon aikaa ja jättänyt suurimman osan riffeistä käyttämättä, koska halusi tehdä albumista parhaan mahdollisen.
Gina Raimondo
Tausta ja yksityiselämä
Uskonnolliselta vakaumukseltaan Raimondo on katolilainen.
David Ige
Tausta ja yksityiselämä
Ige tapasi Dawn Amanon yliopistossa, jossa tämä opiskeli journalistiikkaa. Parilla on kolme lasta.
Uskonnolliselta vakaumukseltaan Ige on buddhalainen.
Yksityisen kopioinnin hyvitysmaksu
Maksun määrä ja saajat
Maksu muodosti ison osan esimerkiksi tyhjän DVD-levyn myyntihinnasta. Tyypilliselle DVD:lle (alle 10 GB) hyvitysmaksu oli arvonlisäveroineen 73 senttiä. Halvimmillaan sadan kappaleen erissä ulkomailta toimitetut levyt maksoivat toukokuussa 2007 25 senttiä kappale. Hyvitysmaksun maksamisen jälkeen hinnaksi tuli 98 senttiä, jolloin hyvitysmaksu oli 74 % levyn hinnasta. Levyt voi tilata ulkomailta yksityiskäyttöön ilman hyvitysmaksua. Opetusministeriön ohjeen mukaan yksityiseksi tuonniksi voidaan katsoa enintään sadan levyaihion tuontia kerralla tai muutaman päivän aikana. Tämä rajoitus ei perustunut suoraan lakiin tai asetukseen. MP3-soittimissa ja muissa laitteissa rajoitus oli viisi kappaletta.
Historiaa
Ensimmäinen hyvitysmaksujärjestelmä otettiin käyttöön Saksassa 1960-luvulla kun Gesellschaft für musikalische Aufführungs- und mechanische Vervielfältigungsrechte (GEMA, saksalainen vastine Teostolle) voitti oikeudenkäynnin laitevalmistaja Grundigia vastaan. Yhdysvalloissa maksu otettiin käyttöön 1992 ja Kanadassa 1997. Australiassa maksu taas todettiin perustuslain vastaiseksi 1992.
Al-Zarqa
Al-Zarqa on kaupunki Jordaniassa maan pääkaupunki Ammanin koillispuolella. Vuonna 2018 kaupungin asukasluku oli 685 941.
1. Lateraanikonsiili
left|thumb|[[Rooman Lateraanikirkko.]] Kirkolliskokous pidettiin 16.–27. maaliskuuta vuonna 1123 Rooman Lateraanikirkossa. Tähän paavi Calixtus II:n aikana pidettyyn konsiiliin osallistui noin 900 piispaa ja apottia. Ensimmäinen lateraanikonsiili päätti kirkon ja keisarin riidan ylimmästä hallintovallasta eli niin sanotun investituurariidan. Se myös tuomitsi simonian eli kaupankäynnin kirkollisilla viroilla.
Kössi Kenguru
Kössi Kenguru on yksinkertaisista geometrisista paloista muodostuva vihreä kenguru. Kössin ohella animaatioissa esiintyvät hänen ystävänsä Masa Myyrä, Anselmi Avaruusapina ja Allu Alligaattori.
Magnus Johnson
Magnus Johnson (19. syyskuuta 1871 lähellä Karlstadia – 13. syyskuuta 1936 Litchfield, Minnesota) oli ruotsalaissyntyinen, vuonna 1891 Yhdysvaltoihin asettunut poliitikko. Hän edusti Minnesota Farmer–Labor Partya.